Jandarmii montani de la Postul Montan Bran-Moieciu, aflați pe traseul din zona Valea Porții din Bran, au avut parte de o întâlnire surprinzătoare cu un exemplar de căprioară albă.
Această apariție este extrem de rară în România, iar imaginile surprinse sunt cu adevărat inedite.
Culoarea foarte rar întâlnită a blănii se datorează, cel mai probabil albinismului, o tulburare genetică ce se manifestă prin producerea în cantități foarte mici sau deloc a melaninei, pigmentul care colorează pielea, ochii și părul.
În GALERIA FOTO puteți vedea mai multe imagini surprinse de jandarmii montani în zona Bran.
››› Vezi galeria foto ‹‹‹"Satisfacția acestor întâlniri de care au parte jandarmii montani este inegalabilă, de aceea vă îndemnăm încă o dată să aveți grijă de natură și de mediul înconjurător, pentru a avea cu toții parte de astfel de întâlniri remarcabile", au transmis jandarmii, potrivit Mediafax.